У адказ уласнік Бабра распачаў судовы працэ супраць Мілашэвіча. Працэс цягнуўся некалькі год. Рашэнне на карысць Камара аршанскі земскі суд вынес у студзені 1636 года, праз 4 гады пасля падзеі. Але Мілашэвіч падаў апеляцыю ў Галоўны трыбунал, і канец справы настаў толькі ў лістападзе 1637 г., ужо пасля смерці Камара. Трыбунал падцвердзіў прыгавор земскага суда: на Мілашэвіча быў накладзены штраф за забойства ("галаўшчына") у памеры 170 коп грошаў, і яшчэ 12 коп за няслушную апеляцыю. Палову гэтай сумы атрымлівала дзяржава, палову – удава Крыштафа Камара Ягнешка і яе дзеці Яраш (Еранім), Уладзіслаў і Ганна [42].